**Lumina de la El**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumina de la El

...

M-a întrebat un înger, pe când priveam spre cer:

La ce te uiți, creștine, la boltă că-i senină?

...

Nu, i-am răspuns timid, aștept acea Lumină,

Ce trebuie să vină, că mi-a promis-o El!

...

Păi nu ești din aceia, care-au strigat atunci

Și l-au trimis la moarte și l-au pus pe cruce

Bătând în El piroane, făcându-i răni adânci?

...

Eu nu sunt din aceia, dar mi-a promis și mie

Atunci când o să-nvie, acea Lumină dulce!

De-L vezi, te rog să-i spui că n-am lumina stinsă,

Am candela aprinsă, dar n-am Lumina Lui!

Că sunt plin de durere și prea neputincios,

Tu spune-i Lui Hristos să-mi dea, că-L rog frumos,

Lumină de-nviere!

...

Și îngeru-a plecat să-i spună lui Iisus,

Ceea ce l-am rugat iar eu acum aștept,

Privind atent spre cer ca să primesc de sus

Lumina de la El!